Monumentti

**Monumentti** (latinan sanoista *monumentum* - *monere* ’muistaa’ ja *mens* ´mielessä´) on useimmiten suurikokoinen, vaikuttava muistomerkki. Se voi olla esimerkiksi patsas tai rakennus, hautapatsas tai hautarakennelma. Myös annaalia voidaan kutsua monumentiksi.

**Monumenttitaide** tarkoittaa taideteoksia, jotka on tarkoitettu ja alun perin suunniteltu arkkitehtuurin yhteyteen tai liittyviksi muuhun rakennettuun ympäristöön, kuten seinämaalaukset, veistosryhmät, suihkukaivot ja ympäristötaideteokset.

**Monumentaalinen** on kooltaan suuri, mittasuhteiltaan selkeä, suurieleinen, suurenmoinen tai mahtava rakennus tai taideteos.

Sanaa monumentti käytetään myös kuvaannollisesti, esimerkiksi puheessa Kalevalasta kansallisena monumenttina. 

Monumentit ovat joskus kooltaan jättiläismäisiä. Suurimmat monumentit ovat usein tehty hallitusten tai valtioiden aloitteesta, mutta pienet ovat yleensä yksityisten tilaamia.

Tunnettu suomalainen monumentti on Eila Hiltusen vuonna 1967 valmistunut *[[Sibelius-monumentti]]* Helsingissä. Puiston kallioon asennettu teos koostuu yli 600 eripituisesta, pystysuuntaan hitsatusta metalliputkesta. Teoksen vieressä kalliolla on Sibeliuksen kasvoreliefi.

## Monumenttilajit

* Rakennus &ndash; esimerkiksi Empire State Building
* Hautamuistomerkki &ndash; esimerkiksi Ehrensvärdin hauta
* Muistopylväs &ndash; esimerkiksi Trajanuksen pylväs
* Hautakivi &ndash; kuolleelle ihmiselle
* Annaali, vuosikirja, aikajärjestyksessä tehtyjä muistiinpanoja tärkeistä asioista.
* Mausoleumi &ndash; esimerkiksi Taj Mahal ja Kheopsin pyramidi
* Monoliitti &ndash; (yhdestä kivilohkareesta tehty patsas) - esimerkiksi Stonehenge
* Obeliski &ndash; usein pystytetty muistomerkiksi suurelle johtajalle - esimerkiksi Washington Monument
* Patsas tai veistos &ndash; esimerkiksi Vapaudenpatsas
* Riemukaari tai kunniaportti &ndash; esimerkiksi Riemukaari Pariisissa
* Kokonaiset alueet &ndash; esimerkiksi Oradour-sur-Glane tai taistelukentät Gettysburgissa ja Borodinossa. Monumentti voi olla ympäristötaidetta.
* Luonnonmonumentit ovat paikkoja, joissa on erityistä luonnon kauneutta

## Monumentteja

Tiedosto:SFEC EGYPT KARNAK 2006-016.JPG|*Karnakin temppelin [[obeliski]]* kohosi muinaisessa Egyptissä.
Tiedosto:Taj Mahal in March 2004.jpg|*[[Taj Mahal]]* &ndash; Shah Jahanin rakennuttama mausoleumi persialaisen vaimonsa muistolle, 1600-luku.
Tiedosto:Nelson On His Column - Trafalgar Square - London - 240404.jpg|*[[Nelsonin patsas|Nelsonin pylväs]]*, 1838 Trafalgar Squarella, Lontoossa, Horatio Nelsonin muistolle.
Tiedosto:Elias Lönnrotin patsas.jpg|Emil Wikström, *[[Elias Lönnrotin muistomerkki]]* 1902, Helsinki.
Tiedosto:Cristo Redentor - Rio de Janeiro, Brasil.jpg|Heitor da Silva Costa ja Paul Landowski, ''Kristuksen patsas'', 1931, Rio de Janeiro.
Tiedosto:Descubrimiento.jpg|Cottinelli Telmo ja Leopoldo de Almeida, *Löytöretkien monumentti*, 1940 Lissabonissa on muistomerkki portugalilaisille tutkimusmatkailijoille.
Tiedosto:Mount Rushmore Closeup 2017.jpg|*[[Mount Rushmore]]* 1941 Etelä-Dakotassa.
Tiedosto:Car in Oradour-sur-Glane4.jpg|*[[Oradour-sur-Glane]]* on toisen maailmansodan monumentti Ranskassa.
Tiedosto:India Gate-5.jpg|*[[India Gate]]* on ensimmäisen maailmansodan muistomerkki New Delhissä.
Tiedosto:Pamyatnik voinam-kurtatintsam.jpg|Sotamuistomerkki Pohjois-Ossetiassa.
Tiedosto:Eger Cheb.jpg|Svatošské skályn kansallinen luonnonmonumentti on Ohře-joen vasemmalla rannalla lähellä Karlovy Varya.
Tiedosto:Jesus Swiebodzin.JPG|*[[Pomnik Chrystusa Króla]]*, 2010, Puolassa.


## Katso myös
* Maailman seitsemän ihmettä
* Statuomania
* Monumentaalinen propaganda

## Lähteet